Ema, vaata.
„SUURED LOOTUSED“
LAENAJA NIMI CALVIN EVANS
SELLE RAAMATU ANNETAS REMSENI SIHTASUTUS
Mis on?
Niidiots.
„SUURED LOOTUSED“
KOLMKÜMMEND AASTAT TAGASI
Püha perse, limusiin!
Cadillac!
Kindlasti mõni professionaalne pesapallur või filmistaar.
Härra, pean teie ees vabandama. Võtke istet.
Mu sekretär eksis teiega telefonis vesteldes.
Kuidas nii?
Calvin Evans oli siin.
Jah, ta adopteeriti.
Ei, härra.
Ta lahkus meie seast.
Tuberkuloos.
Millal see juhtus?
Eelmisel suvel.
Calvin oli üks erakordne poiss.
Uskumatult andekas teadusaladel.
Remseni Sihtasutuse toest oli talle väga palju abi.
Calvin.
Mul on kahju, aga ta ei taha sind.
PÕHINEB BONNIE GARMUSE RAAMATUL
SISSEPÄÄS LAVALE
„Kella kuuene õhtusöök“, kas saan aidata? - „Kella kuuene õhtusöök“. Jah.
Kellele need veel on?
Järgmine kord anna teada, mul on üks hea florist.
Tõin need kontorisse. Ütlesid, et siin on hall.
Tahtsin halli kaotada.
Need on imekenad.
See ei kaalu sama... - Aitäh.
Tere hommikust! Remseni Sihtasutus pole helistanud.
Ma ei kavatsenud küsida,
aga kuna sa mainisid, siis väga ebaviisakas neist.
Helistan alati vastamata kõnedele
päeva lõpuks tagasi. - Muidugi.
Sa oled kodanikuühiskonna liige. Nadi on valmis sinna kohale minema.
Preili Zott. - Lisaks...
Aitäh. - Jah.
Tere! - Tere.
Jah?
Tegelikult, vahet pole. Ei midagi.
Fran, sul on alati midagi öelda.
See on isiklik, mitte saatega seotud. Nii et kui tahad...
Väga tore, sest oleme sõbrad ja kolleegid.
Olen Walterist sisse võetud.
Suurepärane! - Ära naerata niimoodi.
Ma ei saa midagi teha. Pead ta õhtusöögile kutsuma.
Ei. Mees kutsub. - Mitte siis, kui ta on häbelik.
Või kui tal on madal enesehinnang.
Mitte siis, kui naine on enesekindel ja teab, mida tahab.
Unusta ära, et midagi mainisin.
Võimatu. Mul on laitmatu mälu. Sa...
Jah, tervist. Tere? - Phil kutsub teid mõlemaid lavale.
Kas Walter tuleb ka? - Jah, Walter ka.
Kohe tuleme.
Aitäh! - Muidugi.
Ma ei suuda oodata. Walter? - Unusta ära.
Ei saa. Walter!
Swift & Crispiga on kõik.
Miks? Meie numbrid on head.
Nende arvates pole poliitikal köögis kohta.
Puhaku nad rahus. - See pakub sulle nalja?
Ei, mulle ei paku rassism nalja. - Olgu.
Nii et meil on vaja tööd teha. Leiame teise sponsori.
Ei. Isegi kassitoiduettevõtted ei vasta mu kõnedele.
Sa ei usu?
Tead mis?
Sa mõnitad mind, halvustad mind, teed meid sponsoritest lahti.
Arvad, et see saade on mingisugune avalik teenistus.
Aga tead mis? Ei ole. See on äri.
Nii et siin on sulle tähtaeg.
Kaks nädalat sponsori leidmiseks või oled vallandatud.
Naudi viimaseid päevi.
Kiirtee ehituse peatamisest on puudu vaid üks hääl.
Otsustanud pole veel Thompson ja Sommers ja kumbki ei vasta muidugi mu kõnedele.
Tõesti?
Aitäh.
Kas kõik on hästi?
Olemas!
Thompson keeldus, aga Sommers nõustus! Hääled on koos!
Oled kindel?
Läks vaid seitse aastat, kolmsada esildist
ja pooltosinat reisi Sacramentosse, aga see vana tõre
kaunis Sommers on nõus!
Saan midagi teha? - Jah.
Palveta, et see mees ei sureks südameatakki
enne teisipäevast hääletust. - Lähen kirikusse.
Mine. Jah!
ÕIGUSBÜROO HOLLIS, MORRISON & DOUGLAS
Ta on nii nutikas. - Issand.
Uskumatu, et ta helistas ise.
Mis siis, kui ta tuleb? - Tere hommikust!
Tere tulemast tagasi, härra.
Millest ma ilma olen jäänud?
Elizabeth Zott helistas,
mitte üks, mitte kaks, vaid kolm korda.
Kes on Elizabeth Zott?
Elizabeth Zott! „Kelle kuuene õhtusöök“? Ta on telekas.
Miks ta minuga rääkida tahab?
Seda tahame meiegi teada.
Väga põnev.
Helistage talle, palun.
Aplaus peaks järgnema ikka millelegi põnevamale kui seente täitmisele.
Kas teadsite, et maailmas on üle 10 000 eri seeneliigi,
kuid vaid neli-viis protsenti on söödavad?
Järele mõeldes on inimestega samamoodi.
Ma seedin ainult nelja-viit protsenti neist,
olete nõus?
Kuni ootame seente röstimist,
teeme ehk kiire küsimustevooru?
Siin!
Tagant teine rida.
„KELLA KUUENE ÕHTUSÖÖK“
Preili Zott, te kindlast ei mäleta, aga käisin mõne kuu eest siin.
Dr Fillis, südamekirurg. Muidugi mäletan.
Mitte veel.
Kuid mind võeti Lõuna-California meditsiinikooli vastu.
Teadsin, et võetakse. Teadsin, et suudate.
Olen klassi kõige vanem õpilane ja täiesti kurnatud,
aga ka õnnelikum kui eales varem.
Vot see väärib aplausi.
Tahan lihtsalt tänada, et nägite minus midagi,
mida ma ise ei näinud.
Aitäh!
Veel küsimusi?
Siin!
KELLA KUUENE ÕHTUSÖÖK
Tead, meil oli nii tegus päev,
et unustasin mainida sulle ühte suurt pakkumist. Tohutut.
Olen suur kõrv.
Woodrow Wilsoni põhikool kutsus sind kuuenda klassi teaduspäevale kohtunikuks.
Keeldusin su nimel viisakalt.
Ei, ma teen ära. Saangi mõtted eemale.
Tõesti?
Tõesti.
Helistan ja annan neile teada.
Walter, on sul praegu keegi?
Ei. Tulen üksi kõige paremini toime.
Arvasin kunagi sama.
Ja siis? - Kohtusin Calviniga.
Kui sul avaneb võimalus... ma mõtlen armastuse osas...
sooviksin, et kaaluksid seda.
Issand, oleksin kui psühhiaatri vastuvõtul.
Noh...
Lähen järgmistele sponsoritele helistama.
Walter...
See siin ei olnud minu soov ega tahtmine.
Aga nüüd kui tunnen, et saade mul käest rebitakse,
tunnen justkui osake minust rebitaks koos sellega.
Elizabeth.
Ma olen su produtsent.
Mu ametialane kohustus ja isiklik valik on sind toetada.
Mis ka ei juhtuks, see jääb samaks.
Aitäh.
Nüüd aga vabanda mind,
pean kuuendikele teatama, et tuled nende üritusele.
Elizabeth Zott.
Jah, päris Elizabeth Zott.
Jah, aga eelistaksin isiklikult kohtuda. Mis teie aadress on?
Kas sa oled ärevil? - Ei.
Sest ärevus oleks täiesti asjakohane.
Mina olen ärevil. - Oled?
Olen küll.
Toetame üksteist.
LIFT ÜLES
Ma pole seda enne näinud. Ta on nii tõsine.
Vabandust, et hilinesin. Harry Wilson.
Ütlesin abikaasale, et te tulete
ja ta kiljatas nagu oleksite Elvis.
Kuidas ma teid aidata saan?
Hr Wilson, see võib kummaliselt kõlada,
aga me tulime Calvin Evansi kohta küsima.
Miks Remseni Sihtasutus Calvinit kogu ta elu toetas?
Vabandust, kuidas te Calvin Evansit teate?
Ta...
See on Nadi, mu tütar.
Minu ja Calvini.
Palun...
Palun oodake. See pole minu selgitada.
Issand jumal.
Tere.
Prl Parker, mul on kiireloomuline teade.
Sina oled ilmselt Nadi. Ma olen Avery.
Olen su...
Calvini ema.
Kõik on hästi.
Aitäh. - Jah.
Tule, tibuke.
Tahan nii palju küsida, aga...
Miks te mu isa lastekodusse andsite?
Ma...
Kui sobib, siis alustaksin algusest.
Kui olin 16-aastane,
jäin kogemata rasedaks.
No näed. Hästi. Rahulikult.
Lapse saamine oli mu elu kõige erakordsem sündmus.
Kuid nagu enamiku asjadega mu elus,
olid mu vanematel teised plaanid ja mul polnud valikut.
Ei. Palun. Ei.
Ma ei teadnud, kuhu ta viidi.
Mul polnud temast pilte.
Kuid nad austasid ühte mu soovi. Tema nime. Calvin.
Tundsin teda vaid mõne minuti jagu,
kuid tema olemasolu muutis kogu mu elu.
Kui sain 25-aastaseks,
sain ligipääsu oma pärandusele
ja palkasin advokaadi, kes aitaks Calvini leida.
Wilson oli mulle isa eest.
Algatasin ka Remseni Sihtasutuse
ja annetasin raha 500 kilomeetri raadiuses olevatele lastekodudele,
lootuses, et saan teda kaugelt aidata.
ARENGUKAVA
Me ei lakanud otsimast.
Ja siis ühel päeval
läks taevas selgeks ja raskus veeres mu õlult,
Wilsonil õnnestus ta leida.
Aga talle öeldi, et Calvin oli hiljuti surnud.
See lootus purunes kui õhupall.
See hävitas mu.
Alles sel ajakirjakaanel
aastakümneid hiljem nägin teda uuesti.
Ma ei hooli eriti imede loojast.
Hoolisin vaid, et see ime oli minu.
Kirjutasin kirja kirja järel, palusin kohtumist...
HASTINGSI TEADUSLABOR
...aga ta ei vastanud kunagi.
Ja siis ühel päeval...
sain kirja advokaadibüroolt.
Hoiatuskirja tegevuse lõpetamiseks.
Arvasin, et ta vihkas mind.
Et ta ei tahtnud minust kuulda.
Ja tal oli selleks õigus. Oleksin isegi ennast vihanud.
Käisin kord teie maja juures.
Nägin teid kahte koos.
Ta paistis nii õnnelik.
Nii rahulolev.
Ja teadsin, et mul oli aeg tal minna lasta.
Kui oleksin teadnud, et tal on laps...
Mul on väga kahju.
Ta arvas, et te olete surnud.
Vaene poiss uskus seda.
Rääkige mulle,
millest ma ilma jäin?
Kes see mees oli?
Ta oli võrratu, viisakas ja lahke.
Ja ta tantsis väga naljakalt.
Mina tantsin naljakalt. Kas sina ka?
Ma ei tea.
Teate, ma lootsin, et võiksime üksteist veidi tundma õppida.
Calviniga mul seda võimalust polnud
ja annaksin kõik, et ta tütart tundma õppida.
Oma lapselast.
See teekond on üsna pikk olnud ja meil on veidi aega vaja.
Muidugi. - Jah.
Kas ma tohin küsida, miks te talle Calvin nimeks panite? Kas see oli perenimi?
Ei, panin talle nime John Calvini järgi.
Ma ei tea vist, kes see on.
Ta oli 16. sajandi teoloog,
kelle teoseid sinu vana-vana-vanaema mulle ette luges.
Ta uskus ettemääratusse.
Teoloog.
See oleks teda rõõmustanud.
Loodan teist varsti jälle kuulda.
Kas sa tahad tänasest rääkida? Oma vanaemaga kohtumisest?
Arvasin, et kui müsteeriumi lahendan,
on tunne teistsugune.
Teaduses viivad avastused harilikult uute küsimusteni.
Ma ei taha rohkem küsimusi esitada.
Tahan lihtsalt oma isa.
Ma tean. Igatsen teda nii väga.
Aga tead, näen teda sinus.
Tõesti?
Tead, kuidas sa ärritudes kulmu kortsutad?
Või kuidas sa alati korraga kolme raamatut loed?
Või kuidas unustad vahel süüa, sest mõtteid on nii palju? Tema tegi nii.
Isa ütles Wakelyle, et „Suured lootused“ oli ta lemmikraamat.
Ja see on minu oma ka.
Sul on üks värviraamat, kus tuleb numbrite järgi värvida.
Kujuta ette, et iga inimene, keda kohtad, kõik kohad, kus sa käid,
iga kiri, mida oma isa kohta loed, on lihtsalt üks uus värv,
millega tema pilti värvida.
See on metafoor.
On küll.
Tahad homme minuga poppi panna?
Panin juba täna poppi.
Ma tean, sul tuleb see hästi välja.
Kui vaadata pilti läbi punase ja sinise filtri,
paistab, et pilt liigub teie poole.
See on väga üksikasjalik joonistus pantrist. Aitäh.
Mis sa arvad?
Ma eelistan humanitaarteaduseid.
Ja mis meil siin on?
Mu isal on pagariäri
ja ma tahtsin katsetada erinevate keskkondade mõju
hallituse aeglustamisele.
Vau. Sellest on kindlasti su isale palju abi.
Kas sa tahad pagariks saada?
Ei, ma tahan bioloogiks saada.
Tahad või? Kas sa oled lugenud Charles Darwini „Inimese põlvnemist“?
Või Erwin Schrödingeri „Mis on elu?“?
Ei ole, aga loen. Aitäh!
Muidugi. Kõike head!
Mulle meeldib sind telekast vaadata... - Aitäh, tibuke.
...aga sa ei kuulu vist sinna.
Kuhu ma siis kuulun?
Laborisse.
Ma tegin valiku.
Valiku, mida ma ei muudaks ealeski.
Aga jään igavesti keemikuks.
Keemikud tegelevad keemiaga.
Charlie, kas see on piisavalt pikk?
See on väga pikk. Väga hea!
Teeme natukene pikemaks. - Kindel?
Natukene pikemaks.
Miks me aasta läbi vürtsisiidrit ei joo?
Üks elu suuri mõistatusi.
Palun väga, Junior.
Mida Nadi Calvini emast arvab?
Ma ei tea.
Ma ei tea, kuhu ta mahuks.
Sina, Charlie, Linda, Junior, teie olete meie pere.
Sina ja Nadi kuulute kindlasti meie perekonda,
aga kui sa meenutad, siis me ei alustanud nii.
Tahan, et Nadi tunneks end turvaliselt ja oleks armastatud. Ja see on tal olemas.
Räägid, nagu armastus oleks piiratud.
Mida rohkem inimesi seda tüdrukut armastab, seda parem.
Mis tuletab meelde, et ma pole sind korralikult tänanud,
et päästsid selle tüdruku kodu ja ülejäänud naabruskonna.
Jumaluke.
Kõik pole veel läbi, aga pärast teisipäevast hääletust
ootan küll oma pingutuse eest eluaegset õlle ja mustikakoogi varu.
See kiirtee...
on vaid üks näide, mida nad meiesuguste kogukondadele
siin riigis teevad.
See vastupanu ei saa lõppeda Sugar Hillis ega isegi Californias.
Mul ei pruugi olla suurt platvormi, aga ma olen ise üks suur megafon.
Ja sina ka.
Paar nädalat kindlasti. Me pole ikka sponsorit leidnud.
Miski ütleb mulle, et sa ei lõpeta niipea.
Kas pole tore?
Kui meil poleks lage, sobiks see suurepäraselt.
Olgu. Lähen vaatan, enne kui see mees endale viga teeb.
Ei, kingadega küll diivanile ei astu.
On mees.
Teeme edasi? - Laske käia.
Oled midagi kuulnud? Mis plaan on? - Ta ei hiline kunagi.
Mis siis, kui ta ei ilmugi? - Süüa oskad teha?
Oskan jäätist kaussi panna. Kas see läheb arvesse?
Tead mis? Saadan Harry tema juurde.
Harry! Harry... - Jumal tänatud!
Vabandust! Palun vabandust. Mul oli üks kohtumine ja see venis pikale.
Harry, need on publikule. Pane iga istme alla üks.
Autos on veel üks kast. - Olgu.
Tere, Walter! Pean enne saadet ühe kõne tegema.
Aega ei ole. - Tähelepanu, viis minutit!
Läheb, läheb! Me ei otsi täiust taga.
Kõik kombes? - Jah, kuidas sul?
Sul on huvitav ilme. Mis toimub?
Selgus.
KELLA KUUENE ÕHTUSÖÖK
Ja nüüd „Kella kuuene õhtusöök“ Elizabeth Zottiga.
Otse-eetrini on viis, neli, kolm...
Tere! Minu nimi on Elizabeth Zott ja see on „Kella kuuene õhtusöök“.
Alustan tänast saadet paari teadaandega.
Enne kui hakkame rääkima glasuuritud singi keemilistest ühenditest,
märkasite ehk, et Swift & Crispi tooted ei risusta enam meie võtteplatsi.
Nad ei toeta enam meie saadet.
Ja ma tänan neid selle eest.
Tean, et kõik ei ole minuga sama meelt,
kuid meie veendumused on tühised, kui me nende eest ei seisa.
Swift & Crisp on keemilisel tasemel ilge.
Seemneõlid kahjustavad teie mitokondreid.
Ja et soovitasin teil seda tarbida, kummitab mind mu elupäevade lõpuni.
Kuid õnneks on meil uus sponsor, kes on kooskõlas meie väärtustega.
Tampax.
Millal see juhtus?
Pole aimugi.
Olen aastaid Tampaxit kasutanud.
Need on pehmed, vastupidavad ja hügieenilised.
Vaadake istmete alla, leiate sealt kingituse.
Kui saadet vaatavad mehed, kes pole menstruatsiooni kohta huvi tundnud,
siis kohe selgitan.
See on emakalimaskesta irdumine menstruaalverejooksuna
kuukalendriste intervallidena,
puberteedist menopausini, välja arvatud raseduse ajal.
Helistasin pärastlõunal meie telejaama juhile ja rääkisin talle sellest.
Ja ta nõustus minuga.
Ta rääkis Kennethile emakast?
...uhked olla. Kuid see polnud mu kõne ainus eesmärk.
Lahkun „Kella kuuesest õhtusöögist“.
Kas sa teadsid sellest? Me ei leppinud nii kokku.
Ma teatan lahkumisest otse-eetris.
Ja inimesena, kes on televisiooni põhjalikult uurinud,
ennustan järgmiseks paariks nädalaks vaatajaskonna tõusu.
Selle saate juhtimine on olnud mu elu põnevaim aeg.
Ja pean selle eest tänama teid kõiki.
Meie eesmärk oli teha midagi olulist ja ma usun, et see õnnestus.
Ja Kenneth,
teen seda kõike tingimusel, et ees ootavad muudatused.
Kenneth! Kui oleksin teadnud, et tuled, oleksin hea kraami välja toonud.
Sa oled vallandatud.
Saade on nüüd sinu.
Palun igal õhtul teie lastel teid hetkeks üksi jätta,
ja nüüd on aeg minul seda teha.
Mul on aeg järele mõelda, mõtteid koondada ja järgmist sammu kavandada.
Mõtlete kindlasti, kellest saab järgmine „Kella kuuese õhtusöögi“ juht.
Keegi teie seast.
Tean, et see võib tunduda hirmutav.
Kuid pidage meeles, julgus kannustab muutuseid.
Ja muutusteks oleme keemiliselt ette nähtud.
Ma ei palu teil end pükstest välja pingutada,
sest paljud naised ei kannagi pükse.
Kui teie elu sarnaneb minu omale,
ei täitu teie unistused lineaarselt.
Aga kui tunnete, et teie mõtteid ei võeta kuulda,
tahaksime teiega kohtuda.
Nüüd aga glasuuritud singi kallale.
Kas tuleksid minuga täna õhtustama?
Tahad arutada ümberpaigutust...
Pigem oma tundeid su vastu.
Mida? Jah.
Väga hea meelega.
Tulen sulle 18.45 järele.
Vabandan viivituse pärast.
Alustame kohe, kui linnavolinik Sommers saabub.
Suur tänu, et tulite, linnavolinik.
Alustame.
Osariikidevaheline kiirteesüsteem on selle riigi tulevik,
majanduse, arengu ja riikliku kaitse jaoks,
kui see peaks vajalik olema.
Soovin tänada mõlemaid pooli niivõrd hääleka ja kirgliku
kaheksa aastat kestnud väitluse eest.
Arengut on nüüd piisavalt kinni hoitud.
Niisiis, küsimuses California osariikidevahelise kiirteesüsteemi kohta
versus West Adamsi/Sugar Hilli komitee,
kes on vastu kiirtee ehitamisele läbi West Adamsi/Sugar Hilli?
Kes on poolt?
Ettepanek heaks kiidetud.
Proovisin helistada. Mul on nii kahju. Mida ma teha saan?
Seitse aastat.
Tahan lihtsalt kooki süüa ja nutta.
Võin aidata.
Tõin õlut.
Õlu sobib ka.
Tule siia.
Kolmveerandilt täisvõimsusele kahe tõmbe pärast.
Üks.
Kaks.
Täisvõimsusele.
Calvin käis siin oma meelt vaigistamas.
Tahtsin seda sulle näidata. Suudlesime esimest korda sealsamas.
Aitäh, et mind siia tõid.
Nadi hiiglaslikke uudishimulikke silmi vaadates
tundsin, et näen osakest Calvinist.
Tüdruk on tark, mis?
Hirmutavalt.
Nägin su saadet. Lahkusid töölt.
Jah. Tahan teaduse juurde naasta.
Mul on üks sihtasutus, mis on suunatud
teadlaste töö rahastamisele.
Olen kursis.
Teie taotlusel saab kasutada tiitlit „hr“, mitte „pr“ ja kindlasti mitte „prl“.
Ajan selle korda.
Ja pärast seda
aitaksin sind meeleldi selles, mis sulle huvi pakub.
Kuigi mulle tundub, et sulle ei meeldi abi.
Ei. Vanusega olen mõistnud, et abi on kingitus.
KOLM AASTAT HILJEM
Tere! Minu nimi on Elizabeth Zott ja tere tulemast ainesse keemia alused.
Andke see edasi inimesele enda kõrval või taga.
Olen preili Zott, kuni doktorikraadi omandan.
Elusolendid koosnevad aatomitest.
Kuid enamikel juhtudel ei hõlju need aatomid üksikult ringi.
Nad suhtlevad harilikult teiste aatomitega.
Nii tugevad sidemed, mis hoiavad molekule koos,
kui ka nõrgemad sidemed, mis loovad ajutisi ühendusi,
on elu olemasoluks hädavajalikud.
Jah?
Kas aatomite seotus on juhuslik?
Mõelge omaenda elule.
Hetki ei saa ette näha.
Ainult tagasi vaadates mõistame, kuidas see kõik seotud oli.
Mis sellel keemiaga pistmist on?
Kõik.
Keemilise reaktsiooni ainus konstantne muutuja on muutus ise.
Ootamatus.
Meie ülesanne siin ei ole vältida üllatusi.
Me ei saa seda kontrollida.
Nii et saame teha vaid üht.
Alistuda.
Me ei pea leppima halbade asjadega,
kuid peame leppima muutuste paramatusega.
Nii meis endis kui ka meid ümbritsevas.
Charles Dickens.
Teda ei tunta just erilise teadlasena.
Kuid parimal keemikul, keda mina eal tundnud olen,
oli see raamat öökapil.
Tema sõnul tegi see temast parema keemiku.
Tol ajal ajas see mind naerma, sest tundus täiesti totter avaldus,
nagu ilmselt teilegi tundub.
Kuid lõpuks andsin järele ja...
ja selle lehekülje oli ta märgistanud.
„See päev jäi mulle meelde, sest tõi kaasa suured muutused mu sees.
Kuid see on iga eluga nii.
Kujutlege selle ühte konkreetset päeva
ja mõelge, kuidas see oleks võinud elu kurssi muuta.“
TAGASTADA SAATJALE
„Peatu sinagi, lugeja,
ja mõtle hetkeks sellele rauast või kullast ketile,
mis okastest või lilledest,
mis poleks sind iial sidunud,
kui poleks loodud esimest lüli
ühel meeldejääval päeval.“
Oi, aitäh! Aitäh kõige eest.
Nii tore!
Ja mis meil siin on?
Hakkame aga pihta.
Tõlkinud Vivika Aleksejev